पिछड़े 8 जिलों में डॉक्टर तैनाती के नियम बदलेंगे - shasnadesh.com शासनादेश डॉट कॉम | Government Orders | GO | Circulars
Home » Unlabelled » पिछड़े 8 जिलों में डॉक्टर तैनाती के नियम बदलेंगे
प्रदेश सरकार राज्य के आठ अति पिछड़े जिलों के सरकारी अस्पतालों में मरीजों को राहत देने के लिए डॉक्टरों को उनके गृह जनपद में तैनात नहीं करने की अपनी नीतियों को शिथिल करने की तैयारी कर रही है। इसके तहत चयनित होकर आ रहे नए डॉक्टरों को राज्य के आठ अति पिछड़े जिलों में गृह जनपद का होने पर भी तैनाती मिल सकेगी।
चयनित होकर आ रहा कोई डॉक्टर श्रावस्ती, बलरामपुर, बहराइच, चंदौली, चित्रकूट, फतेहपुर, सिद्धार्थनगर और सोनभद्र जिलों में से किसी एक जिले का रहने वाला होगा, तो उसे अपने गृह जिले में तैनाती मिल सकेगी। अभी तक चिकित्सकों को अपने गृह जिले में तैनाती नहीं देने की नीति है। इन जिलों के सरकारी अस्पतालों में करीब 40 फीसदी पद खाली होने के कारण नीति को शिथिल करने का प्रस्ताव है। लोक सेवा आयोग ने चिकित्सा व स्वास्थ्य विभाग को पहली खेप में 1300 डॉक्टर दे दिए हैं। बाकी 700 के लिए आयोग औपचारिकताएं पूरी कर रहा है। दिसम्बर तक इन्हें भी विभाग को सौंप दिया जाएगा।